АҞӘА, ԥхынгәы 30 – Sputnik, Сариа Кәарцхьиаԥҳа. Аԥсны ахада Аслан Бжьаниа усутә ныҟәарала Москваҟа амҩа дықәлеит ҳәа Sputnik акорреспондент илзеиҭалҳәеит ахада ипресс-маӡаныҟәгаҩ Марианна Кәыҵниаԥҳа.
Аслан Бжьаниа Москва шаҟа аамҭа дыҟазаауа, уахь ицара хықәкыс иамоу, уа дызԥылараны иҟоу уҳәа ахада ипресс-маҵзура иазгәанамҭеит.
Аслан Бжьаниа Аԥсны ахадас дҟалазар Урыстәылатәи Афедерациа аҳҭнықалақь ахь ари ахԥатәи иныҟәароуп.
Раԥхьаӡа акәны Аԥсны ахада иаҳасабала иара Москваҟа дцеит ҳазҭоу ашықәс лаҵарамзазы. Усҟан иара ицын аԥыза-министр ихаҭыԥуаҩ, афинансқәа рминистр Владимир Делбеи аԥыза-министр ихаҭыԥуаҩ, аекономика аминистр Кристина Озганԥҳаи.
Аҩынтә раан рашәара 24 рзы Аслан Бжьаниа Урыстәыла ахада Владимир Путин иааԥхьарала ихы алаирхәит Москва имҩаԥысуаз Аџьынџьтәылатә еибашьра Ду аан игаз Аиааира 75 шықәса ахыҵра иазкыз Апарад.